تېرو ۲۴ ساعتونو کې د سرې میاشتې د فعالیتونو خبرونه: د هېواد په کچه: ښوونیزو مرکزونو کې تېرو ۳۰ ورځو په موده کې ۸۱۶ تنو زده کوونکو ته په بېلابېلو برخو کې زده کړې ورکړل شوې دی. نورستان: روغتیایی اساسی کلینیکونو او ګرځندو روغتیایی ټیمونو تېرو ۳۰ ورځو کې ۱۲،۵۳۶ تنو ته روغتیایی خدمات وړاندې کړی. سمنګان: رویی دو آب ولسوالۍ کې ۵۰ اړمنو کورنیو ته د کوچنیو کاروبارونو د رامنځته کولو په موخه ۷،۷۵۰۰۰ افغانۍ نغدی مرسته وشوه، چې هرې کورنۍ ته ۱۵،۵۰۰ افغانۍ ورکړل شوې. فراه: له ۷۰ سوالګرو کورنیو سره دوی ته د جوړو شویو بانکی حسابونو له لارې په ټولیزه توګه ۳،۳۴۰۰۰ افغانۍ نغدی مرسته وشوه. ننګرهار: * مرکز جلال آباد ښار کې له ۱۰۰۰ راستنېدونکو کډوالو کورنیو سره د ژمنیو توکو مرسته وشوه. * د کوټ او شېرزادو په ولسوالیو کې د ګرځندو روغتیایی ټیمونو ۱۲ کارکوونکو ته د ظرفیت لوړونې دوه ورځنی ورکشاپ پای ته ورسېد. جوزجان: ښوونیز مرکز کې د انګلیسی، ریاضی، دری او کمپیوټر برخو له ۵۰ زده کوونکو څخه د ۴ میاشتنیو زده کړو له بشپړولو وروسته آزموینه واخیستل شوه. هلمند / ارزګان: د هلمند ولایت مرکز لښکرګاه او د بابا په ولسوالیو کې دوه کورنۍ چې د ورښتونو او د ارزګان ولایت مرکز ترینکوټ کې یوه کورنۍ چې د اورلګېدنې له امله زیانمنه شوې وه، درې واړو کورنیو سره د بېړنیو غیر خوراکی توکو مرسته وشوه.